
ประกาศสภาองค์การบริหารส่วนตำบลแม่เจ้าอยู่หัว

เรื่อง การประชุมสภาองค์การบริหารส่วนตำบลแม่เจ้าอยู่หัว  สมัยประชุมสามัญ 
สมัยที่ 4  ครั้งที่ 1  ประจำปี 2551
_________________________

ตามที่คณะกรรมการการเลือกตั้งได้ประกาศรับรองผลการเลือกตั้งนายกองค์การบริหาร     ส่วนตำบลแม่เจ้าอยู่หัว  เมื่อวันที่  30  กันยายน 2551  ประกอบกับมาตรา 58/5  แห่งพระราชบัญญัติ         สภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 5) พ.ศ. 2546  ก่อนนายกองค์การบริหารส่วนตำบลเข้ารับหน้าที่  ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล            โดยไม่มีการลงมติ  ทั้งนี้  ภายในสามสิบวันนับแต่ประกาศผลการเลือกตั้งนายกองค์การบริหารส่วนตำบล
ดังนั้น  สภาองค์การบริหารส่วนตำบลแม่เจ้าอยู่หัว  จึงจัดให้มีการประชุมสภาฯ สมัยประชุมสามัญ สมัยที่ 4  ครั้งที่ 1  ประจำปี 2551  ในวันจันทร์ที่ 20 ตุลาคม 2551 เวลา 10.00 น.  ณ  ห้องประชุมสภาองค์การบริหารส่วนตำบลแม่เจ้าอยู่หัว  เพื่อให้นายกองค์การบริหารส่วนตำบลแถลงนโยบายต่อที่ประชุมสภาองค์การบริหารส่วนตำบลแม่เจ้าอยู่หัว  และพิจารณาเรื่องอื่น ๆ และเพื่อให้การประชุมเป็นไป    ตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547  และเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ  พ.ศ.2540  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ.2546  สภาองค์การบริหารส่วนตำบลแม่เจ้าอยู่หัว  จึงขอเชิญผู้ที่สนใจเข้าร่วมรับฟังการประชุมสภาฯ  ตามวันเวลา  และสถานที่ดังกล่าว  


จึงประกาศมาให้ทราบโดยทั่วกัน




ประกาศ  ณ  วันที่  15  เดือน ตุลาคม  พ.ศ.2551

                 (นายภักดี  ม้าแก้ว)




                     ประธานสภาองค์การบริหารส่วนตำบลแม่เจ้าอยู่หัว
